Varasemalt 21. septembril ilmuma pidanud Spyro Reignited Trilogy lükkus edasi sügise teise poolde. Mängu uueks väljalaskekuupäevaks on 13. november.
Paul Yan, Spyro uusversiooni loova stuudio Toys for Bob üks juhtidest, kirjutas blogipostituses, et arendusmeeskond soovib mängud lihvida võimalikult perfektseks. Mees avaldas lootust, et novembris, kui Reignited Trilogy ilmub, mõistavad mängijad terviklikumat teost nautides ka ise, et lisandunud ooteaeg on ennast ära tasunud.
Ühesõnaga, mängud pole veel lõplikult valmis ja stuudiol on vaja rohkem aega.
Kuu alguses saime ka teada, et Spyro Reignited Trilogy füüsilise koopiaga tuleb plaadil kaasa ainult seeria esimene mäng ning teise ja kolmanda osa peavad mängijad alla laadima. See uudis tekitas fännide seas vastakaid reaktsioone ja võib-olla kasutab Toys for Bob arendusajale lisandunud kahte kuud, et ka Spyro 2: Ripto’s Rage ja Spyro: Year of the Dragon karpi ära mahutada.
Allikas: VG24/7
Värske ⚡
-
2020 on olnud veider, osad inimesed otsivad lohutust PS Vita mitmikmängust
PlayStation Vita – pihukonsool, mille kontseptsioon paberil enam kui ideaalne tundub, on olnud oma sünnist …
-
Doki Doki Luuserite Klubi, Osa 27: Millist animet soovitas Norbertile tüdruk Tinderist?
Eriolukord sai läbi ning Luuserite Klubi on tagasi (ärge muretsege, härra politsei, me järgisime 2 …
-
Hitman: Blood Money – perfektne palgamõrvasimulaator?
Nagu Contractsi artiklis mainitud sai, pidi Hitman algselt triloogia olema, kuid kuna plaan osutus keerukaks, …